CELEX: 62019CN0294
Language: el
Date: 2019-04-10 00:00:00
Title: Υπόθεση C-294/19: Αίτηση προδικαστικής αποφάσεως την οποία υπέβαλε το Curtea de Apel Constanța (Ρουμανία) στις 10 Απριλίου 2019 — Agenția de Plăți și Intervenție pentru Agricultură — Centrul Județean Tulcea κατά SC Piscicola Tulcea SA

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/13
            
         
      Αίτηση προδικαστικής αποφάσεως την οποία υπέβαλε το Curtea de Apel Constanța (Ρουμανία) στις 10 Απριλίου 2019 — Agenția de Plăți și Intervenție pentru Agricultură — Centrul Județean Tulcea κατά SC Piscicola Tulcea SA
      (Υπόθεση C-294/19)
      (2019/C 288/16)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Constanța
      
         Διάδικοι στην υπόθεση της κύριας δίκης
      
      
         Αναιρεσείουσα και καθής πρωτοδίκως: Agenția de Plăți și Intervenție pentru Agricultură — Centrul Județean Tulcea
      
         Αναιρεσίβλητη και προσφεύγουσα πρωτοδίκως: SC Piscicola Tulcea SA
      
         Προδικαστικό ερώτημα
      
      Έχουν οι διατάξεις του άρθρου 2 και του άρθρου 34, παράγραφος 2, του κανονισμού (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και οι διατάξεις του άρθρου 2 του κανονισμού (ΕΚ) 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο ΙΙΙ του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2), την έννοια ότι αντιβαίνει σε αυτές εθνική κανονιστική ρύθμιση η οποία, υπό τις περιστάσεις της διαφοράς της κύριας δίκης, εξαιρεί γεωργό από δικαιώματα σε ενισχύσεις με την αιτιολογία ότι οι εγκαταστάσεις υδατοκαλλιέργειας που χρησιμοποιούνται ως αρόσιμες γαίες δεν συνιστούν «γεωργική έκταση» κατά την έννοια του άρθρου 2 του κανονισμού 1120/2009, δεδομένου ότι δεν θεωρούνται επιλέξιμη γη κατά το άρθρο 34, παράγραφος 2, του κανονισμού (ΕΚ) 73/2009;
      
         (1)  EE 2009, L 30, σ. 16.
      
         (2)  EE 2009, L 316, σ. 1.